CELEX: 62010CN0091
Language: et
Date: 2010-02-17 00:00:00
Title: Kohtuasi C-91/10: Eelotsusetaotlus, mille esitas Rechtbank Breda (Madalmaad) 17. veebruaril 2010 — VAV Autovermietung GmbH vs . Inspecteur van de Belastingdienst/Douane Zuid, kantoor Roosendaal

1.5.2010   
            
            
               ET
            
            
               Euroopa Liidu Teataja
            
            
               C 113/26
            
         Eelotsusetaotlus, mille esitas Rechtbank Breda (Madalmaad) 17. veebruaril 2010 — VAV Autovermietung GmbH vs. Inspecteur van de Belastingdienst/Douane Zuid, kantoor Roosendaal
   (Kohtuasi C-91/10)
   2010/C 113/41
   Kohtumenetluse keel: hollandi
   
      Eelotsusetaotluse esitanud kohus
   
   Rechtbank Breda
   
      Põhikohtuasja pooled
   
   
      Kaebuse esitaja: VAV Autovermietung GmbH
   
      Vastustaja: Inspecteur van de Belastingdienst/Douane Zuid, kantoor Roosendaal
   
      Eelotsuse küsimused
   
   
               1.
            
            
               Kas ühenduse õigusega, eeskätt EÜ artiklites 49–55 (nüüd Euroopa Liidu toimimise lepingu artiklid 56–62) sätestatud teenuste osutamise vabaduse põhimõttega on vastuolus siseriiklikud õigusnormid, mille kohaselt Madalmaades elav või asukohta omav isik, kes kasutab Madalmaades mõnes teises liikmesriigis registreeritud ja üüritud sõidukit, on kohustatud selle sõiduki esmakordsel kasutuselevõtul Madalmaade teedel tasuma maksu, kusjuures maks kuulub esmalt tasumisele täies ulatuses ja hiljem, kui sõidukit Madalmaade teedel enam ei kasutata, hüvitatakse maksu ülemäära tasutud osa intressita, nii et maksmisele kuuluv ja tasutud summa vastab lõppkokkuvõttes sõiduki Madalmaades kasutamise kestusele?
            
         
               2.
            
            
               Kas kõnealust seaduses sätestatud korda, juhul kui seda tuleb pidada teenuste osutamise vabaduse piiranguks EÜ artiklite 49–55 (nüüd Euroopa Liidu toimimise lepingu artiklid 56–62) tähenduses, õigustab kõikide Madalmaades asuvate sõidukite võrdne kohtlemine ning (sellega seotud ja sellest tulenevate) kuritarvituste ja/või nii Madalmaade üürileandjate kui ka nende klientide vastupidise diskrimineerimise vältimine, kuna ka Madalmaades toimuva üürileandmise korral tuleb maks täies ulatuses ette maksta?